qundao/data-zh-poetry huggingface dataset:
钱塘山居早起
作者：黄裳
朝代：宋

熟了黄粱一觉眠，起来身在紫霄边。林峦已淡东倾月，旗鼓将严北渡船。岑碧渐分云外境，阳光初动海中天。夙兴夜寐人空老，难把尘劳绾谪仙。
锦堂春锦堂春慢
作者：黄裳
朝代：宋
体裁：词

天女多情，梨花碎翦，人间赠与多才。渐瑶池潋滟，粉翘徘徊。面不禁风力，背人飞去还来。最清虚好处，遥度幽香，不掩寒梅。岁华多幸呈瑞，泛寒光，一样仙子楼台。虽喜朱颜可照，时更相催。细认沙汀鹭下，静看烟渚潮回。遣青蛾趁拍，斗献轻盈，且更传杯。
锦堂春（玩雪）
作者：黄裳
朝代：宋

天女多情，梨花碎翦，人间赠与多才。渐瑶池潋滟，粉翘徘徊。面旋不禁风力，背人飞去还来。最清虚好处，遥度幽香，不掩寒梅。岁华多幸呈瑞，泛寒光，一样仙子楼台。虽喜朱颜可照，时更相催。细认沙汀鹭下，静看烟渚潮回。遣青蛾趁拍，斗献轻盈，且更传杯。
長樂宴遣貢士
作者：黄裳
朝代：宋

賢能書扣九天門，安用區區更問津。
周室笙歌聲調古，孔庭詩禮指歸新。
吟窺清璧還爲侶，笑謝寒齋已作賓。
烝我時髦尤利市，使君元是奪標人。
長樂閒賦·其一
作者：黄裳
朝代：宋

行盡溪山到海邊，合沙門外見平田。
潭潭清世元侯宅，杳杳真人小洞天。
萬戶管弦春賣酒，三山鐘鼓曉參禪。
旌旄纔上南臺路，方記詩篇落在先。
長樂閒賦·其一〇
作者：黄裳
朝代：宋

周回禪剎望嚴城，雲弄遙岑一寸青。
眼在簿書心在道，何妨尋我到山亭。
長樂閒賦·其七
作者：黄裳
朝代：宋

旁統七州連帥府，中分三壤屬僧家。
荔枝獨作閩山秀，宜與龍團一處誇。
長樂閒賦·其三
作者：黄裳
朝代：宋

越王峰下小棠深，秋入三山未暇尋。
兩造盈庭真與僞，紫玄堂上本無心。
長樂閒賦·其九
作者：黄裳
朝代：宋

方壺圓嶠飛來處，北越南番望斷時。
莫道長安天樣遠，一輪初上已先知。
長樂閒賦·其二
作者：黄裳
朝代：宋

二百餘人領此州，去思誰更有碑樓。
浮名浮利果何在，潮去潮來空自流。
照萬事時惟是道，賞三山處最宜秋。
使君籍上尋同姓，只許旌旄獨自遊。
長樂閒賦·其五
作者：黄裳
朝代：宋

五十年前夢此遊，已云持節豈能休。
悠悠封域連東海，浩浩朝宗接上州。
五季侯王時事古，九還仙子洞天秋。
閒行嫌被朱衣覺，密往西堂獨倚樓。
長樂閒賦·其八
作者：黄裳
朝代：宋

歲華猶暖山藏翠，客起還留海獻鮮。
風雅可憐元太守，一生魂夢已茫然。
長樂閒賦·其六
作者：黄裳
朝代：宋

地傃東南一角垂，百川夢處勢隨堤。
滿帆風力人航海，七日遊吳尚說遲。
長樂閒賦·其四
作者：黄裳
朝代：宋

七樓遙直釣龍臺，榕曳橫枝庇兩階。
好是四州南下水，却隨潮信入城來。
长乐宴遣贡士
作者：黄裳
朝代：宋

贤能书扣九天门，安用区区更问津。周室笙歌声调古，孔庭诗礼指归新。吟窥清璧还为侣，笑谢寒斋已作宾。烝我时髦尤利市，使君元是夺标人。
长乐閒赋
作者：黄裳
朝代：宋

行尽溪山到海边，合沙门外见平田。潭潭清世元侯宅，杳杳真人小洞天。万户管弦春卖酒，三山钟鼓晓参禅。旌旄才上南台路，方记诗篇落在先。二百馀人领此州，去思谁更有碑楼。浮名浮利果何在，潮去潮来空自流。照万事时惟是道，赏三山处最宜秋。使君籍上寻同姓，只许旌旄独自游。五十年前梦此游，已云持节岂能休。悠悠封域连东海，浩浩朝宗接上州。五季侯王时事古，九还仙子洞天秋。閒行嫌被朱衣觉，密往西堂独倚楼。
长乐閒赋·其一
作者：黄裳
朝代：宋

行尽溪山到海边，合沙门外见平田。潭潭清世元侯宅，杳杳真人小洞天。万户管弦春卖酒，三山钟鼓晓参禅。旌旄才上南台路，方记诗篇落在先。
长乐閒赋·其一
作者：黄裳
朝代：宋

行尽溪山到海边，合沙门外见平田。
潭潭清世元侯宅，杳杳真人小洞天。
万户管弦春卖酒，三山钟鼓晓参禅。
旌旄纔上南台路，方记诗篇落在先。
长乐閒赋·其一〇
作者：黄裳
朝代：宋

周回禅剎望严城，云弄遥岑一寸青。
眼在簿书心在道，何妨寻我到山亭。
长乐閒赋·其七
作者：黄裳
朝代：宋

旁统七州连帅府，中分三壤属僧家。
荔枝独作闽山秀，宜与龙团一处夸。
长乐閒赋·其七
作者：黄裳
朝代：宋

旁统七州连帅府，中分三壤属僧家。荔枝独作闽山秀，宜与龙团一处誇。
长乐閒赋·其三
作者：黄裳
朝代：宋

越王峰下小棠深，秋入三山未暇寻。两造盈庭真与伪，紫玄堂上本无心。
长乐閒赋·其三
作者：黄裳
朝代：宋

越王峰下小棠深，秋入三山未暇寻。两造盈庭真与伪，紫玄堂上本无心。七楼遥直钓龙台，榕曳横枝庇两阶。好是四州南下水，却随潮信入城来。地傃东南一角垂，百川梦处势随堤。满帆风力人航海，七日游吴尚说迟。旁统七州连帅府，中分三壤属僧家。荔枝独作闽山秀，宜与龙团一处誇。岁华犹暖山藏翠，客起还留海献鲜。风雅可怜元太守，一生魂梦已茫然。方壶圆峤飞来处，北越南番望断时。莫道长安天样远，一轮初上已先知。周回禅刹望严城，云弄遥岑一寸青。眼在簿书心在道，何妨寻我到山亭。
长乐閒赋·其三
作者：黄裳
朝代：宋

越王峰下小棠深，秋入三山未暇寻。
两造盈庭真与僞，紫玄堂上本无心。
长乐閒赋·其九
作者：黄裳
朝代：宋

方壶圆峤飞来处，北越南番望断时。莫道长安天样远，一轮初上已先知。
长乐閒赋·其二
作者：黄裳
朝代：宋

二百余人领此州，去思谁更有碑楼。
浮名浮利果何在，潮去潮来空自流。
照万事时惟是道，赏三山处最宜秋。
使君籍上寻同姓，只许旌旄独自游。
长乐閒赋·其二
作者：黄裳
朝代：宋

二百馀人领此州，去思谁更有碑楼。浮名浮利果何在，潮去潮来空自流。照万事时惟是道，赏三山处最宜秋。使君籍上寻同姓，只许旌旄独自游。
长乐閒赋·其五
作者：黄裳
朝代：宋

五十年前梦此游，已云持节岂能休。悠悠封域连东海，浩浩朝宗接上州。五季侯王时事古，九还仙子洞天秋。閒行嫌被朱衣觉，密往西堂独倚楼。
长乐閒赋·其八
作者：黄裳
朝代：宋

岁华犹暖山藏翠，客起还留海献鲜。风雅可怜元太守，一生魂梦已茫然。
长乐閒赋·其六
作者：黄裳
朝代：宋

地傃东南一角垂，百川梦处势随堤。满帆风力人航海，七日游吴尚说迟。
长乐閒赋·其十
作者：黄裳
朝代：宋

周回禅刹望严城，云弄遥岑一寸青。眼在簿书心在道，何妨寻我到山亭。
长乐閒赋·其四
作者：黄裳
朝代：宋

七楼遥直钓龙台，榕曳横枝庇两阶。好是四州南下水，却随潮信入城来。
閒书
作者：黄裳
朝代：宋

一笑待毁誉，一歌待穷通。笑歌未能忘，犹落诸环中。无待用笑歌，此理西即东。
閒書
作者：黄裳
朝代：宋

一笑待毀譽，一歌待窮通。
笑歌未能忘，猶落諸環中。
無待用笑歌，此理西即東。
闻雁
作者：黄裳
朝代：宋

露下多时雁未鸣，数声云外此宵征。北人书到三秋尽，南国弓閒一字横。孤馆有谁惊好梦，平芦何处起寒更。想应俎上终须免，宜向方塘寄此生。
阴阳
作者：黄裳
朝代：宋

阴阳无意本由人，祸福皆缘幻与真。悟即离伦兼度世，迷须倾国更亡身。智愚莫晓气随数，老少合惊秋复春。有物混成如了得，却教真幻两通神。
阴阳
作者：黄裳
朝代：宋

阴阳无意本由人，祸福皆缘幻与真。
悟即离伦兼度世，迷须倾国更亡身。
智愚莫晓气随数，老少合惊秋復春。
有物混成如了得，却教真幻两通神。
陈朝议挽辞
作者：黄裳
朝代：宋

箫鼓声中远远归，只因千里有庭闱。彭城君在今休望，黄发樽前看綵衣。六拥旌麾一梦阑，陈公桥上小棠间。挂冠桑梓情尤厚，谁愧遗形葬客山。从来风义不忧贫，累行才踰七十春。世上荣枯沤影散，进阶空有帝纶新。信到温陵不忍闻，使君何往尽沾巾。最高仙桂君家物，更起黉堂遗里人。未及归来且胜游，忽闻庭木已经秋。罗源三十年遗爱，今作还山一日愁。
陈朝议挽辞·其一
作者：黄裳
朝代：宋

箫鼓声中远远归，只因千里有庭闱。彭城君在今休望，黄发樽前看綵衣。
陈朝议挽辞·其一
作者：黄裳
朝代：宋

箫鼓声中远远归，只因千里有庭闱。
彭城君在今休望，黄髮樽前看綵衣。
陈朝议挽辞·其三
作者：黄裳
朝代：宋

从来风义不忧贫，累行才踰七十春。世上荣枯沤影散，进阶空有帝纶新。
陈朝议挽辞·其三
作者：黄裳
朝代：宋

从来风义不忧贫，累行纔踰七十春。
世上荣枯沤影散，进阶空有帝纶新。
陈朝议挽辞·其二
作者：黄裳
朝代：宋

六拥旌麾一梦阑，陈公桥上小棠间。挂冠桑梓情尤厚，谁愧遗形葬客山。
陈朝议挽辞·其五
作者：黄裳
朝代：宋

未及归来且胜游，忽闻庭木已经秋。罗源三十年遗爱，今作还山一日愁。
陈朝议挽辞·其四
作者：黄裳
朝代：宋

信到温陵不忍闻，使君何往尽沾巾。最高仙桂君家物，更起黉堂遗里人。
陈莹中赴定远
作者：黄裳
朝代：宋

秀发风神子也都，想因尘果下栟榈。一阶道在谁穷达，百里才多自卷舒。北阙瞻言蝉静后，东山欢笑麦寒初。便须养气观双剑，岂暇回头较一猪。无事谩留工部句，有时閒落右军书。汉荣楚辱人休问，且听弦歌出旧徐。
陈达野母氏恭人挽辞
作者：黄裳
朝代：宋

百度韶华少一年，有谁堂上可争先。锦衣养志归来早，报了春晖已独贤。眼明身健莫扶持，遽向华堂看綵衣。已共月明无认处，孝思休踊盖棺时。
陈达野母氏恭人挽辞·其一
作者：黄裳
朝代：宋

百度韶华少一年，有谁堂上可争先。锦衣养志归来早，报了春晖已独贤。
陈达野母氏恭人挽辞·其二
作者：黄裳
朝代：宋

眼明身健莫扶持，遽向华堂看綵衣。已共月明无认处，孝思休踊盖棺时。
降虏来朝次叶尚书韵
作者：黄裳
朝代：宋

顽虏劳戎索，神机屈睿谟。鹰鹯临远帐，狐兔落清都。勇逐龙韬丧，惊随虎士趋。瞻天蒙覆育，涂地脱须臾。即看宣登版，何烦禹泣辜。但闻多属国，五凤似元符。
降虜來朝次葉尚書韵
作者：黄裳
朝代：宋

頑虜勞戎索，神機屈睿謨。
鷹鸇臨遠帳，狐兔落清都。
勇逐龍韜喪，驚隨虎士趨。
瞻天蒙覆育，塗地脫須臾。
即看宣登版，何煩禹泣辜。
但聞多屬國，五鳳似元符。
除夜
作者：黄裳
朝代：宋

守岁饮须频，光阴又再春。漏移中夜刻，身是去年人。天色收残腊，人心息旧尘。东风新我意，相得向鸡晨。
除夜
作者：黄裳
朝代：宋

守歲飲須頻，光陰又再春。
漏移中夜刻，身是去年人。
天色收殘臘，人心息舊塵。
東風新我意，相得向雞晨。
除夜代送倪签判
作者：黄裳
朝代：宋

北风吹雪抹潮头，待过东南第一州。去客情生来客梦，隔年灯照隔江愁。玉皇谪吏行当复，金阙除书即便收。言简气清终有用，卧龙山下自难留。
除夜代送倪签判
作者：黄裳
朝代：宋

北风吹雪抹潮头，待过东南第一州。
去客情生来客梦，隔年灯照隔江愁。
玉皇谪吏行当復，金阙除书即便收。
言简气清终有用，卧龙山下自难留。
除夜代送倪簽判
作者：黄裳
朝代：宋

北風吹雪抹潮頭，待過東南第一州。
去客情生來客夢，隔年燈照隔江愁。
玉皇謫吏行當復，金闕除書即便收。
言簡氣清終有用，臥龍山下自難留。
除夜呈张公实
作者：黄裳
朝代：宋

两年相见此宵中，万里家山与子同。百岁未垂双鬓白，六骰先献一盆红。莫嗟雪腊回头尽，且约金卮到手空。过隙浮生聊自慰，明朝行乐属春风。
除夜呈张公实
作者：黄裳
朝代：宋

两年相见此宵中，万里家山与子同。
百岁未垂双鬓白，六骰先献一盆红。
莫嗟雪腊回头尽，且约金巵到手空。
过隙浮生聊自慰，明朝行乐属春风。
除夜呈張公實
作者：黄裳
朝代：宋

兩年相見此宵中，萬里家山與子同。
百歲未垂雙鬢白，六骰先獻一盆紅。
莫嗟雪臘回頭盡，且約金巵到手空。
過隙浮生聊自慰，明朝行樂屬春風。
陪会稽太守游鉴湖会于禹祠之下
作者：黄裳
朝代：宋

一鉴沈沈含万象，千岩竞秀还相向。季真梦断归去来，数顷寒光对夷旷。管弦公外与民同，秘阁先生千骑长。从公于迈巷无人，画船解缆争先放。去探禹穴升稽山，语笑相逢洞天上。玉帛纷纷何处寻，谩对遗陵起悽怆。越王羞辱微之欢，山水依然人独往。先生揖我攲金卮，吾道本来无得丧。日月如飞奚用劳，醉舞言归勿令荡。湘灵不见湘江閒，回首斜阳落秦望。
陪会稽太守游鑑湖会于禹祠之下
作者：黄裳
朝代：宋

一鑑沈沈含万象，千岩竞秀还相向。
季真梦断归去来，数顷寒光对夷旷。
管弦公外与民同，秘阁先生千骑长。
从公于迈巷无人，画船解缆争先放。
去探禹穴升稽山，语笑相逢洞天上。
玉帛纷纷何处寻，谩对遗陵起悽怆。
越王羞辱微之欢，山水依然人独往。
先生揖我欹金巵，吾道本来无得丧。
日月如飞奚用劳，醉舞言归勿令荡。
湘灵不见湘江閒，回首斜阳落秦望。
陪會稽太守遊鑑湖會于禹祠之下
作者：黄裳
朝代：宋

一鑑沈沈含萬象，千巖競秀還相向。
季真夢斷歸去來，數頃寒光對夷曠。
管弦公外與民同，祕閣先生千騎長。
從公于邁巷無人，畫船解纜爭先放。
去探禹穴升稽山，語笑相逢洞天上。
玉帛紛紛何處尋，謾對遺陵起悽愴。
越王羞辱微之歡，山水依然人獨往。
先生揖我欹金巵，吾道本來無得喪。
日月如飛奚用勞，醉舞言歸勿令蕩。
湘靈不見湘江閒，回首斜陽落秦望。
陰陽
作者：黄裳
朝代：宋

陰陽無意本由人，禍福皆緣幻與真。
悟即離倫兼度世，迷須傾國更亡身。
智愚莫曉氣隨數，老少合驚秋復春。
有物混成如了得，却教真幻兩通神。
陳朝議挽辭·其一
作者：黄裳
朝代：宋

簫鼓聲中遠遠歸，只因千里有庭闈。
彭城君在今休望，黄髮樽前看綵衣。
陳朝議挽辭·其三
作者：黄裳
朝代：宋

從來風義不憂貧，累行纔踰七十春。
世上榮枯漚影散，進階空有帝綸新。
陳朝議挽辭·其二
作者：黄裳
朝代：宋

六擁旌麾一夢闌，陳公橋上小棠間。
掛冠桑梓情尤厚，誰愧遺形葬客山。
陳朝議挽辭·其五
作者：黄裳
朝代：宋

未及歸來且勝遊，忽聞庭木已經秋。
羅源三十年遺愛，今作還山一日愁。
陳朝議挽辭·其四
作者：黄裳
朝代：宋

信到溫陵不忍聞，使君何往盡沾巾。
最高仙桂君家物，更起黌堂遺里人。
陳瑩中赴定遠
作者：黄裳
朝代：宋

秀發風神子也都，想因塵果下栟櫚。
一階道在誰窮達，百里才多自卷舒。
北闕瞻言蟬靜後，東山歡笑麥寒初。
便須養氣觀雙劍，豈暇回頭較一豬。
無事謾留工部句，有時閒落右軍書。
漢榮楚辱人休問，且聽弦歌出舊徐。
陳達野母氏恭人挽辭·其一
作者：黄裳
朝代：宋

百度韶華少一年，有誰堂上可爭先。
錦衣養志歸來早，報了春暉已獨賢。
陳達野母氏恭人挽辭·其二
作者：黄裳
朝代：宋

眼明身健莫扶持，遽向華堂看綵衣。
已共月明無認處，孝思休踴蓋棺時。
集英殿考試酬唱·其一
作者：黄裳
朝代：宋

玉皇親自策才猷，誰作靈鼇上釣鈎。
俊思內窺天問邃，韶光中看御香浮。
尚懷獻藝趨前列，何幸持衡綴上流。
欲向鸞輿心未放，更須銀燭始回頭。
集英殿考試酬唱·其三
作者：黄裳
朝代：宋

靜窺千卷喜才華，不恨詩情未到花。
欲醉春風歸去近，曉來新得數聲鴉。
集英殿考試酬唱·其二
作者：黄裳
朝代：宋

磊落英游誤許陪，相望樓閣倚雲開。
春風暗遞天香到，星使俄傳帝語來。
紫府已知仙籍就，清都還逐化龍回。
彀中喜得辭如海，不是區區小有才。
集英殿考試酬唱·其五
作者：黄裳
朝代：宋

紫微方夢斷，燈火解嚴時。
日欲銜龍闕，風先掃鳳池。
自憐夜氣在，誰笑道冠欹。
豈爲雲團惜，消閒頼有詩。
集英殿考試酬唱·其四
作者：黄裳
朝代：宋

雨過春空紫泰高，列星初擁絳紗袍。
三題天漢文章麗，萬字秋鷹氣勢豪。
聊欲彎弓須尚志，謾勞談律莫吹毛。
行看衫色青于草，不覺南溟失素濤。
集英殿考试酬唱·其一
作者：黄裳
朝代：宋

玉皇亲自策才猷，谁作灵鳌上钓鈎。
俊思内窥天问邃，韶光中看御香浮。
尚怀献艺趋前列，何幸持衡缀上流。
欲向鸾舆心未放，更须银烛始回头。
集英殿考试酬唱·其一
作者：黄裳
朝代：宋

玉皇亲自策才猷，谁作灵鳌上钓钩。俊思内窥天问邃，韶光中看御香浮。尚怀献艺趋前列，何幸持衡缀上流。欲向鸾舆心未放，更须银烛始回头。
集英殿考试酬唱·其三
作者：黄裳
朝代：宋

静窥千卷喜才华，不恨诗情未到花。欲醉春风归去近，晓来新得数声鸦。
集英殿考试酬唱·其二
作者：黄裳
朝代：宋

磊落英游误许陪，相望楼阁倚云开。春风暗递天香到，星使俄传帝语来。紫府已知仙籍就，清都还逐化龙回。彀中喜得辞如海，不是区区小有才。
集英殿考试酬唱·其五
作者：黄裳
朝代：宋

紫微方梦断，灯火解严时。日欲衔龙阙，风先扫凤池。自怜夜气在，谁笑道冠攲。岂为云团惜，消閒赖有诗。
集英殿考试酬唱·其五
作者：黄裳
朝代：宋

紫微方梦断，灯火解严时。日欲衔龙阙，风先扫凤池。自怜夜气在，谁笑道冠攲。岂为云团惜，消閒赖有诗。玉皇亲自策才猷，谁作灵鳌上钓钩。俊思内窥天问邃，韶光中看御香浮。尚怀献艺趋前列，何幸持衡缀上流。欲向鸾舆心未放，更须银烛始回头。磊落英游误许陪，相望楼阁倚云开。春风暗递天香到，星使俄传帝语来。紫府已知仙籍就，清都还逐化龙回。彀中喜得辞如海，不是区区小有才。雨过春空紫泰高，列星初拥绛纱袍。三题天汉文章丽，万字秋鹰气势豪。聊欲弯弓须尚志，谩劳谈律莫吹毛。行看衫色青于草，不觉南溟失素涛。
集英殿考试酬唱·其五
作者：黄裳
朝代：宋

紫微方梦断，灯火解严时。
日欲衔龙阙，风先扫凤池。
自怜夜气在，谁笑道冠欹。
岂为云团惜，消閒頼有诗。
集英殿考试酬唱·其四
作者：黄裳
朝代：宋

雨过春空紫泰高，列星初拥绛纱袍。三题天汉文章丽，万字秋鹰气势豪。聊欲弯弓须尚志，谩劳谈律莫吹毛。行看衫色青于草，不觉南溟失素涛。
雙梧堂
作者：黄裳
朝代：宋

好音長引鳳來棲，對立薰風可愛時。
葉上雨聲枝上月，何須焦尾始相知。
雙源六題·日休亭
作者：黄裳
朝代：宋

分外鑿私智，役役壯且老。
此生本自然，何者削窘我。
止水觀而心，運用無不可。
玉液靜中味，萬累門外過。
時復一盃酒，聊用沃心火。
雙源六題·水閣
作者：黄裳
朝代：宋

水閣上，襟带水光浮。
丹桂月來天漢夜，白蘋風起洞庭秋。
塵勞人衮衮，瀟灑與誰遊。
雙源六題·澄心堂
作者：黄裳
朝代：宋

澄心堂上閒來客，水與心同誰見得。
微風不過波瀾休，無礙空中秋月白。
雙源六題·濯纓堂
作者：黄裳
朝代：宋

濯纓之水山幽幽，本來似鑑無庸流。
到此令人肝膽醒，滌除萬累開襟靈。
一源莫誤登臨目，紛紛世上紅塵足。
雙源六題·重蓮軒
作者：黄裳
朝代：宋

宛轉雙源花在處，花葉重重瑞炎暑。
日光相照鉛華鮮，翠蓋紛紛擁紅女。
不貪青子老芳容，薰風偷出香無數。
乃知源上有神仙，何必夭桃隨水去。
雙源六題·釣磯
作者：黄裳
朝代：宋

釣磯上，閒適向金鱗。
秋後江邊思膾客，古來溪上得璜人。
尋幽尋至此，聊寄自由身。
雨霖铃
作者：黄裳
朝代：宋
体裁：词

天南游客。
甚而今、却送君南国。
薰风万里无限，吟蝉暗续，离情如织。
秣马脂车，去即去、多少人惜。
为惠爱、烟惨云山，送两城愁作行色。
飞帆过、浙西封域。
到秋深、且舣菏花泽。
就船买得鲈鳜。
新谷破、雪堆香粒。
此兴谁同，须记东秦，有客相忆。
愿听了、一阕歌声，醉倒拚今日。
雨霖铃·天南游客
作者：黄裳
朝代：宋

天南游客。
甚而今、却送君南国。
熏风万里无限，吟蝉暗续，离情如织。
秣马脂车，去即去、多少人惜。
为惠爱、烟惨云山，送两城愁作行色。
飞帆过、浙西封域。
到秋深、且舣菏花泽。
就船买得鲈鳜。
新谷破、雪堆香粒。
此兴谁同，须记东秦，有客相忆。
愿听了、一阕歌声，醉倒拚今日。
雨霖铃·送客还浙东
作者：黄裳
朝代：宋

天南游客。甚而今、却送君南国。薰风万里无限，吟蝉暗续，离情如织。秣马脂车，去即去、多少人惜。为惠爱、烟惨云山，送两城愁作行色。飞帆过、浙西封域。到秋深、且舣荷花泽。就船买得鲈鳜。新谷破、雪堆香粒。此兴谁同，须记东秦，有客相忆。愿听了、一阕歌声，醉倒拚今日。
雨霖铃（送客还浙东）
作者：黄裳
朝代：宋

天南游客。甚而今、却送君南国。薰风万里无限，吟蝉暗续，离情如织。秣马脂车，去即去、多少人惜。为惠爱、烟惨云山，送两城愁作行色。飞帆过、浙西封城。到秋深、且舣荷花泽。就船买得鲈鳜，新谷破、雪堆香粒。此兴谁同，须记东秦，有客相忆。愿听了、一阕歌声，醉倒拚今日。
雪
作者：黄裳
朝代：宋

云上江天意已浓，化机先下隔年功。
明吞夜后梅花月，狂弄春前柳絮风。
清悟胸襟吟更逸，寒惊毛骨醉还空。
渔簑归去岂其乐，相贺惟闻田舍翁。
雪
作者：黄裳
朝代：宋

云上江天意已浓，化机先下隔年功。明吞夜后梅花月，狂弄春前柳絮风。清悟胸襟吟更逸，寒惊毛骨醉还空。渔蓑归去岂其乐，相贺惟闻田舍翁。
雪
作者：黄裳
朝代：宋

雲上江天意已濃，化機先下隔年功。
明吞夜後梅花月，狂弄春前柳絮風。
清悟胸襟吟更逸，寒驚毛骨醉還空。
漁簑歸去豈其樂，相賀惟聞田舍翁。
雪中泛舟
作者：黄裳
朝代：宋

云汉双眸冷，瑶池两桨轻。
六花来酒面，万霰作蓬声。
虚实终何有，高低已混成。
拏舟缘此景，岂为戴君行。
雪中泛舟
作者：黄裳
朝代：宋

云汉双眸冷，瑶池两桨轻。六花来酒面，万霰作蓬声。虚实终何有，高低已混成。拿舟缘此景，岂为戴君行。
雪中泛舟
作者：黄裳
朝代：宋

雲漢雙眸冷，瑶池兩槳輕。
六花來酒面，萬霰作蓬聲。
虛實終何有，高低已混成。
拏舟緣此景，豈爲戴君行。
雪中聞友人圍棋
作者：黄裳
朝代：宋

瑞雪天時醉怨遲，笑君棋局雪中圍。
軒花汗漫豐年事，不是嫌春故故飛。
雪中闻友人围棋
作者：黄裳
朝代：宋

瑞雪天时醉怨迟，笑君棋局雪中围。轩花汗漫丰年事，不是嫌春故故飞。
雷击南剑州谯门柱
作者：黄裳
朝代：宋

风雷昨夜破枯株，借问天公有意无。莫是卧龙踪迹困，放开头角入亨衢。
雷擊南劍州譙門柱
作者：黄裳
朝代：宋

風雷昨夜破枯株，借問天公有意無。
莫是臥龍蹤迹困，放開頭角入亨衢。
霜叶飞·谁能留得年华住
作者：黄裳
朝代：宋
体裁：词

谁能留得年华住。韶华今在何处。万林飞尽，但惊天篆，半空无数。望消息、霜催雁过，佳人愁起云垂暮。就绣幕、红炉去。金鸭时飘异香，柳腰人舞。休道行且分飞，共乐还一岁，见景长是欢聚。大来芳意，既与名园，是花为主。翠娥说、尊前笑语，来年管取人如故。向寂寞，中先喜，俄顷飞琼，化成寰宇。
霜叶飞（冬日闲宴）
作者：黄裳
朝代：宋

谁艰留得年华住。韶华今在何处。万林飞尽，但惊天篆，半空无数。望消息、霜催雁过，佳人愁起云垂暮。就绣幕、红炉去。金鸭时飘异香，柳腰人舞。休道行且分飞，共乐还一岁，见景长是欢聚。大来芳意，既与名园，是花为主。翠娥说、尊前笑语。来年管取人如故。向寂寞，中先喜，俄顷飞琼，化成寰宇。
靈壁遊張學士園
作者：黄裳
朝代：宋

休說行行且與吟，道山官職舊園林。
石疑六醜默難問，竹類七賢閒可尋。
翠引賓朋三徑遠，寒生涯澗一池深。
隋河堤上人空老，誰爲蘭皋惜寸陰。
靈草
作者：黄裳
朝代：宋

五行在萬類，惟草最柔弱。
春至忙發生，秋來遽衰落。
如何却有靈，陰制長生藥。
金石走或飛，落鼎誰能捉。
若乃赤帝兵，飛走請自縛。
萬鍊致妙用，造化猶天作。
中抱陰陽精，淺陋安可度。
莫笑榮復枯，浮生尚堪托。
青社宴遣貢士
作者：黄裳
朝代：宋

曉來門外駐鸞聲，且喜東藩俊造成。
行藝簿多窗下志，賢能書振日邊名。
琴風清躍西征騎，璧水寒窺上舍生。
佳兆豈惟多吉士，三元從古有豪英。
青社宴遣贡士
作者：黄裳
朝代：宋

晓来门外驻鸾声，且喜东藩俊造成。行艺簿多窗下志，贤能书振日边名。琴风清跃西征骑，璧水寒窥上舍生。佳兆岂惟多吉士，三元从古有豪英。
青门引·青门饮·鸿落寒滨
作者：黄裳
朝代：宋
体裁：词

鸿落寒滨，燕辞幽馆，西成万室，颦眉人少。自古云隮，洞门何处，南望数峰秋晓。千骑旌麾远，去寻真、忙中心了。佩声盘入，烟霞绝顶，谁闻欢笑。当候青童相报。因待访仙人，长生微妙。置俎争来，四乡宴社，且看翠围红绕。似可扪青汉，到北扉、两城斜照。醉翁回首，丹台梦觉，钧天声杳。
青门引（社日游云门）
作者：黄裳
朝代：宋

鸿落寒滨，燕辞幽馆，西成万室，颦眉人少。自古云阶，洞门何处，南望数峰秋晓。千骑旌麾远，去寻直、忙中心了。佩声盘入，烟霞绝顶，谁闻欢笑。当候青童相报。因待访仙人，长生微妙。置俎争来，四乡宴社，且看翠围红绕。似可扪青汉，到北扉、两城斜照。醉翁回首，丹台梦觉，钧天声杳。
頤堂
作者：黄裳
朝代：宋

晚年塵事少，閒境道情多。
汗簡知千古，靈龜見一毫。
更尋何處樂，休訟此生勞。
名利雖然好，誰瞻數仞高。
題仁壽閣
作者：黄裳
朝代：宋

百年塵外境，萬慮靜中身。
終日無他事，寒泉照隠人。
題南華洞
作者：黄裳
朝代：宋

數卷真經學兩忘，何須疑蝶更疑莊。
水雲生計不知老，詩酒光陰無限長。
何處猿聲殘客夢，有時風信漏天香。
鍾山不愧移文士，信步尋幽到草堂。
題妙光堂
作者：黄裳
朝代：宋

獨坐夜如晝，相投清與明。
風微塵跡悄，波定月華輕。
此景方中見，何人性上生。
涵虛難立象，照物自無情。
寶鑑非鎔就，靈珠乃混成。
忽驚居士眼，一點與强名。
題愛竹軒
作者：黄裳
朝代：宋

北堂人去竹成陰，手澤須看碧玉林。
清賞昔嫌無一日，孝思今喜有千尋。
滿窗金鎖日華永，遍地龍孫春意深。
寄語嬋娟多結實，幾時當聽鳳凰吟。
題望遠樓
作者：黄裳
朝代：宋

雕欄身有限，芳草意無窮。
望盡天垂地，吟餘色入空。
鋒鋩千里岫，羽翼半天風。
萬象回頭了，駢明亦夢中。
題桃花菊
作者：黄裳
朝代：宋

人面亦相映，龍山應獨賞。
却因清淡中，艷異尤堪尚。
靖節籬下吟，幽懷忽馳想。
武林溪上遊，芳容若迎望。
妙本自無二，佳名誰有兩。
辨事惟頼香，根蒂豈容妄。
題楊氏聚義軒
作者：黄裳
朝代：宋

聚義歸清虛，無欠亦無餘。
聚利赴嗜慾，自喪俄自續。
義在詩與書，利在金與珠。
金珠壯人顔，俯仰一世間。
我去彼不隨，彼去我不觀。
詩書入青瞳，藏蓄心腑中。
貽之修乃孫，操之修乃躬。
秧種秀沃壤，願飽萬腹空。
源泉洌清甃，既與還不窮。
開軒有意哉，短什嘉仙翁。
黽勉慎所交，高攀古人風。
題止止堂
作者：黄裳
朝代：宋

萬緣忘外息，百福靜中收。
莫作南柯夢，浮榮一覺休。
題水雲村
作者：黄裳
朝代：宋

水雲深處尋幽客，競把銀瓶飛虎珀。
坐間玉篆流盃來，時伴桃花獻春色。
塵勞不到清樽前，何幸山翁設歌席。
人在夕陽方醉時，回首雲迷武陵宅。
題臥陶軒
作者：黄裳
朝代：宋

不爲形役心方縱，乘化悠悠豈須控。
歸去來兮歸自公，北窗高臥南來風。
吹我飄飄骨毛聳，恐是洪濤浸清夢。
八月仙槎偶相送，寥廓孤飛與誰共。
天機不逐纖塵動，折腰五斗非君俸。
靜挂山圖探遙趣，閒眄庭柯薦幽哢。
君置弦徽貽我聲，我遺耳目知君情。
相知之流樂如是，五柳鳴蜩謾如沸。
題鄉老堂
作者：黄裳
朝代：宋

未到中年便掛冠，一鄉三老北溪寒。
廢興有命知尤早，去住無心遇更難。
輕物想能閒似夢，愛山應是好如官。
莫言林下何曾見，待向圖中畫與看。
顧學正挽辭
作者：黄裳
朝代：宋

行人緣斷絕，弔客淚縱橫。
白髮雙親重，青衫一命輕。
仙丹誰際會，禪頌自分明。
去住無尋處，今生與後生。
顾学正挽辞
作者：黄裳
朝代：宋

行人缘断绝，吊客泪纵横。白发双亲重，青衫一命轻。仙丹谁际会，禅颂自分明。去住无寻处，今生与后生。
顾学正挽辞
作者：黄裳
朝代：宋

行人缘断绝，弔客泪纵横。
白髮双亲重，青衫一命轻。
仙丹谁际会，禅颂自分明。
去住无寻处，今生与后生。
颐堂
作者：黄裳
朝代：宋

晚年尘事少，閒境道情多。汗简知千古，灵龟见一毫。更寻何处乐，休讼此生劳。名利虽然好，谁瞻数仞高。
题乡老堂
作者：黄裳
朝代：宋

未到中年便挂冠，一乡三老北溪寒。废兴有命知尤早，去住无心遇更难。轻物想能閒似梦，爱山应是好如官。莫言林下何曾见，待向图中画与看。
题仁寿阁
作者：黄裳
朝代：宋

百年尘外境，万虑静中身。终日无他事，寒泉照隐人。
题仁寿阁
作者：黄裳
朝代：宋

百年尘外境，万虑静中身。
终日无他事，寒泉照隠人。
题南华洞
作者：黄裳
朝代：宋

数卷真经学两忘，何须疑蝶更疑庄。水云生计不知老，诗酒光阴无限长。何处猿声残客梦，有时风信漏天香。钟山不愧移文士，信步寻幽到草堂。
题卧陶轩
作者：黄裳
朝代：宋

不为形役心方纵，乘化悠悠岂须控。
归去来兮归自公，北窗高卧南来风。
吹我飘飘骨毛耸，恐是洪涛浸清梦。
八月仙槎偶相送，寥廓孤飞与谁共。
天机不逐纤尘动，折腰五斗非君俸。
静挂山图探遥趣，閒眄庭柯荐幽咔。
君置弦徽贻我声，我遗耳目知君情。
相知之流乐如是，五柳鸣蜩谩如沸。
题卧陶轩
作者：黄裳
朝代：宋

不为形役心方纵，乘化悠悠岂须控。归去来兮归自公，北窗高卧南来风。吹我飘飘骨毛耸，恐是洪涛浸清梦。八月仙槎偶相送，寥廓孤飞与谁共。天机不逐纤尘动，折腰五斗非君俸。静挂山图探遥趣，閒眄庭柯荐幽哢。君置弦徽贻我声，我遗耳目知君情。相知之流乐如是，五柳鸣蜩谩如沸。
题妙光堂
作者：黄裳
朝代：宋

独坐夜如昼，相投清与明。风微尘迹悄，波定月华轻。此景方中见，何人性上生。涵虚难立象，照物自无情。宝鉴非镕就，灵珠乃混成。忽惊居士眼，一点与强名。
题妙光堂
作者：黄裳
朝代：宋

独坐夜如昼，相投清与明。
风微尘迹悄，波定月华轻。
此景方中见，何人性上生。
涵虚难立象，照物自无情。
宝鑑非镕就，灵珠乃混成。
忽惊居士眼，一点与强名。
题望远楼
作者：黄裳
朝代：宋

雕栏身有限，芳草意无穷。
望尽天垂地，吟余色入空。
锋铓千里岫，羽翼半天风。
万象回头了，骈明亦梦中。
题望远楼
作者：黄裳
朝代：宋

雕栏身有限，芳草意无穷。望尽天垂地，吟馀色入空。锋铓千里岫，羽翼半天风。万象回头了，骈明亦梦中。
题杨氏聚义轩
作者：黄裳
朝代：宋

聚义归清虚，无欠亦无余。
聚利赴嗜慾，自丧俄自续。
义在诗与书，利在金与珠。
金珠壮人颜，俯仰一世间。
我去彼不随，彼去我不观。
诗书入青瞳，藏蓄心腑中。
贻之修乃孙，操之修乃躬。
秧种秀沃壤，愿饱万腹空。
源泉洌清甃，既与还不穷。
开轩有意哉，短什嘉仙翁。
黾勉慎所交，高攀古人风。
题杨氏聚义轩
作者：黄裳
朝代：宋

聚义归清虚，无欠亦无馀。聚利赴嗜欲，自丧俄自续。义在诗与书，利在金与珠。金珠壮人颜，俯仰一世间。我去彼不随，彼去我不观。诗书入青瞳，藏蓄心腑中。贻之修乃孙，操之修乃躬。秧种秀沃壤，愿饱万腹空。源泉洌清甃，既与还不穷。开轩有意哉，短什嘉仙翁。黾勉慎所交，高攀古人风。
题桃花菊
作者：黄裳
朝代：宋

人面亦相映，龙山应独赏。却因清淡中，艳异尤堪尚。靖节篱下吟，幽怀忽驰想。武林溪上游，芳容若迎望。妙本自无二，佳名谁有两。辨事惟赖香，根蒂岂容妄。
题桃花菊
作者：黄裳
朝代：宋

人面亦相映，龙山应独赏。
却因清淡中，艷异尤堪尚。
靖节篱下吟，幽怀忽驰想。
武林溪上游，芳容若迎望。
妙本自无二，佳名谁有两。
辨事惟頼香，根蒂岂容妄。
题止止堂
作者：黄裳
朝代：宋

万缘忘外息，百福静中收。莫作南柯梦，浮荣一觉休。
题水云村
作者：黄裳
朝代：宋

水云深处寻幽客，竞把银瓶飞虎珀。坐间玉篆流杯来，时伴桃花献春色。尘劳不到清樽前，何幸山翁设歌席。人在夕阳方醉时，回首云迷武陵宅。
题爱竹轩
作者：黄裳
朝代：宋

北堂人去竹成阴，手泽须看碧玉林。清赏昔嫌无一日，孝思今喜有千寻。满窗金锁日华永，遍地龙孙春意深。寄语婵娟多结实，几时当听凤凰吟。
飲意
作者：黄裳
朝代：宋

客塵來去路悠悠，眼外空花水上漚。
一斗酒中藏混沌，榮枯誰更問春秋。
饮意
作者：黄裳
朝代：宋

客尘来去路悠悠，眼外空花水上沤。一斗酒中藏混沌，荣枯谁更问春秋。
鼓角楼初成
作者：黄裳
朝代：宋

峥嵘南揖展旗山，旗鼓相临缥缈间。雷动满城春不去，龙吟今日剑须还。云中人作四星看，十二光阴一箭寒。吉事有祥戎事静，溪山赢得倚栏干。
鼓角楼初成·其一
作者：黄裳
朝代：宋

峥嵘南揖展旗山，旗鼓相临缥缈间。雷动满城春不去，龙吟今日剑须还。
鼓角楼初成·其二
作者：黄裳
朝代：宋

云中人作四星看，十二光阴一箭寒。吉事有祥戎事静，溪山赢得倚栏干。
鼓角樓初成·其一
作者：黄裳
朝代：宋

崢嶸南揖展旗山，旗鼓相臨縹緲間。
雷動滿城春不去，龍吟今日劍須還。
鼓角樓初成·其二
作者：黄裳
朝代：宋

雲中人作四星看，十二光陰一箭寒。
吉事有祥戎事靜，溪山贏得倚欄干。
龍鳳茶寄照覺禪師
作者：黄裳
朝代：宋

有物吞食月輪盡，鳳翥龍驤紫光隠。
雨前已見纖雲從，雪意猶在渾淪中。
忽带天香墮吾篋，自有同幹欣相逢。
寄向仙廬引飛瀑，一簇蠅聲急須腹。
禪翁初起宴坐間，接見陶公方解顔。
頤指長鬚運金碾，未白眉毛且須轉。
爲我對啜延高談，亦使色味超塵凡。
破悶通靈此何取，兩腋風生豈須御。
昔云木馬能嘶風，今看茶龍解行雨。
龙凤茶寄照觉禅师
作者：黄裳
朝代：宋

有物吞食月轮尽，凤翥龙骧紫光隐。雨前已见纤云从，雪意犹在浑沦中。忽带天香堕吾箧，自有同干欣相逢。寄向仙庐引飞瀑，一簇蝇声急须腹。禅翁初起宴坐间，接见陶公方解颜。颐指长须运金碾，未白眉毛且须转。为我对啜延高谈，亦使色味超尘凡。破闷通灵此何取，两腋风生岂须御。昔云木马能嘶风，今看茶龙解行雨。
龙凤茶寄照觉禅师
作者：黄裳
朝代：宋

有物吞食月轮尽，凤翥龙骧紫光隠。
雨前已见纤云从，雪意犹在浑沦中。
忽带天香堕吾箧，自有同干欣相逢。
寄向仙庐引飞瀑，一簇蝇声急须腹。
禅翁初起宴坐间，接见陶公方解颜。
颐指长鬚运金碾，未白眉毛且须转。
为我对啜延高谈，亦使色味超尘凡。
破闷通灵此何取，两腋风生岂须御。
昔云木马能嘶风，今看茶龙解行雨。